Phish
Phish, amerikansk rockgruppe fra Vermont, dannet 1983, bestående af Trey Anastasio (f. 1964), guitar og sang, Mike Gordon (f. 1965), bas og sang, Page McConnell (f. 1963), keyboards og sang, og Jon Fishman (f. 1965), trommer og sang. Gruppen spiller en mangfoldig blanding af stilarter og kombinerede avancerede arrangementer med lange kollektive improvisationer. Selvom Phish først og fremmest er et liveband, der skifter repertoire fra aften til aften, og i høj grad er uafhængige af den etablerede musikindustri, har gruppen et stort og trofast følge; efter The Grateful Deads opløsning i 1995 er gruppen blevet regnet for det førende såkaldte jam-band. Af pladeudgivelser kan nævnes A Live One (1995) og Billy Breathes (1996). Phish har flere gange har givet koncerter i Danmark.

Officiel website
